Az előterjesztést megtárgyalta:

- Pénzügyi, Gazdasági és Jogi Bizottság

- Városfejlesztési, -üzemeltetési és Környezetvédelmi Bizottság

A határozati javaslatot törvényességi szempontból megvizsgáltam:

(: Dr. Gaál Róbert :)

jegyző

E L Ő T E R J E S Z T É S

Szombathely Megyei Jogú Város Közgyűlésének 2013. március 28-i ülésére

Beruházási javaslat a 2013. évi csapadékvíz elvezetési és tömbbelső rekonstrukciós munkákra vonatkozóan

Szombathely Megyei Jogú Város Önkormányzatának 2013. évi költségvetéséről szóló 6/2013.(III.6) számú rendeletében elfogadásra került a „Tömbbelső felújítás” előirányzaton 135 millió Ft és a „Csapadékvízelvezetés fejlesztése” előirányzaton 125 millió Ft.

A fenti előirányzatok terhére az alábbi beruházások megvalósítása javasolt:

Csapadékvízelvezetés fejlesztése:

Teleki B. u. – Stromfeld u. 11-es Huszár u. által határolt által határol terület csapadékvíz elvezetés. A beruházás becsült költsége 70 millió Ft.

Kámon-Herény városrész csapadékvíz elvezetés I. ütem. A beruházás becsült költsége: 55 millió Ft.

Tömbbelső felújítás:

Széll K. u. 51. tömbbelső. A beruházás becsült költsége: 65 millió Ft.

Kisfaludy S. u. – Király u. - Savaria tér tömbbelső. A beruházás becsült költsége: 70 millió Ft.

A beruházások leírását és a részletes beszerzési programot az előterjesztés melléklete tartalmazza.

A beruházások megvalósításához szükséges közbeszerzési eljárások április hónapban elindításra kerülnek. A létesítmények kivitelezésére várhatóan 2013. június 1. és szeptember 30. közt kerülhet sor.

Kérem a Tisztelt Közgyűlést, hogy az előterjesztést megtárgyalni és a határozati javaslatot elfogadni szíveskedjék.

Szombathely, 2013. március „ ”

Dr. Puskás Tivadar

HATÁROZATI JAVASLAT

…./2013. (III.28.) Kgy. sz. határozat

Szombathely Megyei Jogú Város Közgyűlése a 2013. évi csapadékvíz elvezetési és tömbbelső rekonstrukciós beruházásokról szóló előterjesztést megtárgyalta és az alábbi határozatot hozza:

1.	A Közgyűlés a beruházási javaslatot megtárgyalta és azt az előterjesztésben foglalt tartalommal jóváhagyja.

2.	A Közgyűlés felhatalmazza a Polgármestert, hogy a beruházások megvalósítása érdekében - a jelen beruházási ismertető alapján - a beruházások megvalósításához szükséges közbeszerzési eljárások lefolytatását végeztesse el.

Felelős:	Dr. Puskás Tivadar polgármester

Marton Zsolt alpolgármester

Dr. Gaál Róbert jegyző

/A végrehajtás előkészítéséért:

Lakézi Gábor, a Városüzemeltetési Osztály vezetője

Stéger Gábor, a Közgazdasági és Adó Osztály vezetője/

Határidő:	azonnal (1. pont tekintetében)

folyamatos ( 2. pont tekintetében )